CELEX: 32016R0039
Language: fi
Date: 2016-01-14 00:00:00
Title: Komission täytäntöönpanoasetus (EU) 2016/39, annettu 14 päivänä tammikuuta 2016, asetuksen (EY) N:o 798/2008 liitteen I muuttamisesta Meksikoa koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä (ETA:n kannalta merkityksellinen teksti)

16.1.2016   
            
            
               FI
            
            
               Euroopan unionin virallinen lehti
            
            
               L 11/3
            
         KOMISSION TÄYTÄNTÖÖNPANOASETUS (EU) 2016/39,
   annettu 14 päivänä tammikuuta 2016,
   asetuksen (EY) N:o 798/2008 liitteen I muuttamisesta Meksikoa koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 798/2008 (2) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu sen liitteessä I olevan 1 osan taulukon sarakkeissa 1 ja 3.
            
         
               (2)
            
            
               Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata tai sen aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta.
            
         
               (3)
            
            
               Meksiko sisältyy asetuksen (EY) N:o 798/2008 liitteessä I olevassa 1 osassa esitettyyn luetteloon kolmantena maana, josta erikseen määritellyistä taudinaiheuttajista vapaiden munien ja munatuotteiden tuonti ja kuljettaminen unionin kautta on sallittu.
            
         
               (4)
            
            
               Meksikon alueella esiintyi tammikuussa 2013 korkeapatogeenisen lintuinfluenssan H7N3-alatyypin taudinpurkauksia, minkä seurauksena munatuotteiden tuonti unioniin tai kuljettaminen unionin kautta kiellettiin komission täytäntöönpanoasetuksella (EU) N:o 437/2013 (3).
            
         
               (5)
            
            
               Viimeisin korkeapatogeenisen lintuinfluenssan taudinpurkaus vahvistettiin maaliskuun 2015 alussa.
            
         
               (6)
            
            
               Meksiko toimitti 8 päivänä toukokuuta 2015 tietoja korkeapatogeenisen lintuinfluenssan tilanteestaan. Meksiko on hävittänyt kaikki altistuneet eläimet ja harjoittanut lintuinfluenssan valvontaa. Se ei ole havainnut, että virusta esiintyisi edelleen.
            
         
               (7)
            
            
               Komissio on nyt arvioinut nämä tiedot. Arvioinnin sekä Meksikon antamien takeiden perusteella komission yksiköt totesivat, että munatuotteiden tuonti unioniin tai kuljettaminen unionin kautta olisi jälleen sallittava Meksikon koko alueelta.
            
         
               (8)
            
            
               Meksikoa koskevaa kohtaa asetuksen (EY) N:o 798/2008 liitteessä I olevassa 1 osassa olisi näin ollen muutettava.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä tammikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 18, 23.1.2003, s. 11.
   
      (2)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
   
      (3)  Komission täytäntöönpanoasetus (EU) N:o 437/2013, annettu 8 päivänä toukokuuta 2013, asetuksen (EY) N:o 798/2008 muuttamisesta sellaisia kolmansia maita ja niiden alueita, vyöhykkeitä tai erillisalueita koskevassa luettelossa olevan Meksikoa koskevan merkinnän osalta, joista saa tuoda unioniin tai kuljettaa unionin kautta tiettyjä hyödykkeitä (EUVL L 129, 14.5.2013, s. 25).
   
      LIITE
      Korvataan asetuksen (EY) N:o 798/2008 liitteessä I olevassa 1 osassa Meksikoa koskeva kohta seuraavasti:
      
         
                     Kolmannen maan tai alueen ISO-koodi ja nimi
                  
                  
                     Kolmannen maan tai sen alueen, vyöhykkeen tai erillisalueen koodi
                  
                  
                     Kolmannen maan tai sen alueen, vyöhykkeen tai erillisalueen kuvaus
                  
                  
                     Eläinlääkärintodistus
                  
                  
                     Erityisedellytykset
                  
                  
                     Erityisedellytykset
                  
                  
                     Lintuinfluenssan valvontaa koskeva tilanne
                  
                  
                     Lintuinflu-enssan rokotustilanne
                  
                  
                     Salmonellan torjuntaa koskeva tilanne
                  
               
                     Malli(t)
                  
                  
                     Lisätakeet
                  
                  
                     Päättymisajankohta (1)
                  
                  
                     Alkamisajankohta (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6 A
                  
                  
                     6 B
                  
                  
                     7
                  
                  
                     8
                  
                  
                     9
                  
               
                     ”MX-Meksiko
                  
                  
                     MX-0
                  
                  
                     Koko maa
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP
                  
                  
                      
                  
                  
                      
                  
                  
                      
                  
                  
                     5. helmikuuta 2016”